
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 658 

21 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της υπ’ αριθμ. 11/2012 αποφάσεως της Ολο¬ 
μέλειας του Διοικητικού Πρωτοδικείου Λαμίας.. 1 
Έγκριση των υπ’ αριθμ. 2/2012, 2/2012 και 4/2012 απο¬ 
φάσεων της Ολομελείας των Διοικητικών Εψε- 
τείων Πατρών, Πειραιώς και Ιωαννίνων, αντιστοί- 
χως. 2 


ΑΠΟΦΑΣΕΙ Σ 

Αριθμ. απόφ. 5/2013 (1) 


Έγκριση της υπ’ αριθμ. 11/2012 αποφάσεως της Ολομε¬ 
λείας του Διοικητικού Πρωτοδικείου Λαμίας. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 22 Ιανουαρίου 2013, ημέρα Τρίτη και 
ώρα 17.00 συνήλθε στο κατάστημα του Συμβουλίου 
της Επικρατείας και στην αίθουσα συνεδριάσεων της 
Ολομελείας αποτελούμενο απά τα μέλη του: Κ. Μενου- 
δάκο, Πράεδρο, Αθ. Ράντα, Αικ. Συγγούνα, Αν. Γκάτση, 
Ειρ. Σαρπ, Αντιπροέδρους του Συμβουλίου της Επικρά¬ 
τειας και τους Συμβούλους Ν. Ράζο, Χρ. Ράμμα, Ν. Μαρ- 
κουλάκη, Μ. Καραμανώφ, Μ. Βηλαρά, I. Μαντζουράνη, 
Αικ. Σακελλαροπούλου, Αικ. Χριστοφορίδου, Δ. Σκαλ- 
τσούνη, Α.-Γ. Βώρο, Μ. Γκορτζολίδου, Ε. Νίκα, I. Γράβα- 
ρη, Ε. Αντωνάπουλο, Σ. Μαρκάτη, Α. Ντέμσια, Φ. Ντζίμα, 
Σ. Χρυσικοπούλου, Η. Τσακόπουλο, Μ. Σταματελάτου, 
Μ. Παπαδοπούλου, Β. Αραβαντινά, Δ. Κυριλλόπουλο, 
Α. Καλογεροπούλου, Ε. Κουσιουρή, Ο. Ζυγούρα, Β. Ρα- 
φτοπούλου, Κ. Κουσούλη, Κ. Φιλοπούλου, Θ. Αραβάνη, 
Κ. Πισπιρίγκο, Α. Χλαμπέα, Δ. Μακρή, Μ. Πικραμένο, 
Τ. Κόμβου και Β. Αναγνωστοπούλου-Σαρρή Τα λοιπά 
μέλη, αν και προσκλήθηκαν, δεν εμφανίσθηκαν, γιατί 
είχαν κώλυμα. Παρέστη επίσης η Γραμματέας Μ. Παπα- 
σαράντη, Προϊσταμένη της Διεύθυνσης της Γραμματείας 
του Συμβουλίου της Επικρατείας. Θέμα της συζήτησης, 
σύμφωνα με την πρόσκληση του Προέδρου, ήταν η υπ’ 
αριθμ. 11/2012 απόφαση της Ολομέλειας των Δικαστών 
του Διοικητικού Πρωτοδικείου Λαμίας, περί της τροπο- 
ποιήσεως - συμπληρώσεως του Κανονισμού Εσωτερικής 
Υπηρεσίας αυτού. 


Το Συμβούλιο άκουσε τον Εισηγητή της υποθέσεως 
Αντιπρόεδρο του Συμβουλίου της Επικρατείας Αθ. Ρά¬ 
ντα. 

Σκέφθηκε κατά το νόμο 

1. Επειδή, κατά το στοιχ. Α' παρ. 1 του άρθρου 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (Κ.Ο.Δ.Κ.Δ.Λ.), που κυρώθηκε 
με το άρθρο πρώτο του ν. 1756/1988 (Α' 35), όπως 
ισχύει, «... κάθε δικαστήριο ή εισαγγελία... καταρτί¬ 
ζουν κανονισμό εσωτερικής υπηρεσίας, ο οποίος συ¬ 
μπληρώνεται, τροποποιείται ή αντικαθίσταται, όταν 
επιβάλλεται από υπηρεσιακές ανάγκες», ενώ, κατά 
την παρ. 7 του στοιχ. Α του αυτού άρθρου, όπως η 
παράγραφος αυτή αντικαταστάθηκε με το άρθρο 86 
του V. 4055/2012 (Α' 51), «7. Οι κανονισμοί και οι τρο¬ 
ποποιήσεις τους υποβάλλονται αμέσως στις οικείες 
ολομέλειες των ανώτατων δικαστηρίων, οι οποίες 
έχουν δικαίωμα συμπλήρωσης, τροποποίησης ή ακύ¬ 
ρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέ¬ 
σεων που προσδιορίζονται σε κάθε δικάσιμο. Οι κα¬ 
νονισμοί ισχύουν μόνο μετά την τελική έγκριση τους 
από τις ολομέλειες των ανώτατων δικαστηρίων και 
αφού διαβιβαστούν στον Υπουργό Δικαιοσύνης, Δια¬ 
φάνειας και Ανθρωπίνων Δικαιωμάτων δημοσιεύονται 
στην Εφημερίδα της Κυβερνήσεως». Με το έγγραφο 
2437/19-9-2012 του Διοικητικού Πρωτοδικείου Ααμί- 
ας υπεβλήθη στο Συμβούλιο της Επικρατείας προς 
έγκριση, δυνάμει των ανωτέρω διατάξεων, η απόφαση 
11/2012 της Ολομέλειας των Δικαστών του Διοικητικού 
Πρωτοδικείου Λαμίας, με την οποία επιχειρείται η 
έγκριση νέου Κανονισμού Εσωτερικής Υπηρεσίας του 
εν λόγω δικαστηρίου, σε αντικατάσταση του ισχύο- 
ντος Κανονισμού (1/1989 απόφαση της Ολομέλειας 
των Δικαστών του Διοικητικού αυτού Πρωτοδικείου). 
Επί της προτεινομένης ρυθμίσεως υπέβαλε το 4850/ 
13-12-2012 υπόμνημα η Γ ενική Επίτροπος της Επικρα- 
τείας των Τακτικών Διοικητικών Δικαστηρίων. Ήδη, 
κατόπιν της από 9-1-2013 προσκλήσεως του Προέ¬ 
δρου του Συμβουλίου της Επικρατείας, εισάγεται προς 
έγκριση από την Ολομέλεια του Συμβουλίου της Επι- 
κρατείας η απόφαση αυτή. 

2. Επειδή, όπως ήδη έγινε δεκτό (Πρακτικά 10,12/2012 
της Ολομέλειας του Συμβουλίου της Επικρατείας σε 
Συμβούλιο), καθ’ ερμηνεία των διατάξεων που μνημο- 

νεύθηκαν στην σκέψη 1, η Ολομέλεια τσυ Συμβουλίου 
της Επικράτειας σε Συμβσύλισ, ελέγχσντας υποβαλλό- 
μενσ προς έγκριση κανονισμό εσωτερικής υπηρεσίας 
τακτικού διοικητικού δικαστηρίου, έχει την αρμοδιότητα, 
χωρίς να υποκαθίσταται στην κρίση των δικαστών της 
ολομέλειας του οικείου δικαστηρίου, να ελέγχει κατά 
πόσο συγκεκριμένες ρυθμίσεις του κανονισμού, και ιδί¬ 
ως αυτές που συνάπτονται με το σκοπό της εύρυθμης 
και αποτελεσματικής λειτουργίας του δικαστηρίου από 
πλευράς ταχείας διεκπεραιώσεως των εισαγόμενων 
σ’ αυτό υποθέσεων, εξυπηρετούν τον εν λόγω σκοπό. 
Όπως επίσης έγινε δεκτό με τα Πρακτικά αυτά, δεν 
είναι επιτρεπτή, κατά την έννοια των αυτών διατάξεων, 
η έγκριση νέων κανονισμών δικαστηρίων, που περιέχουν 
ρυθμίσεις, οι οποίες οδηγούν, αμέσως ή εμμέσως, σε 
επιβράδυνση του ρυθμού εκδικάσεως των υποθέσεων. Η 
δε Ολομέλεια του Συμβουλίου της Επικρατείας έχει την 
αρμοδιότητα να υποδεικνύει την προσθήκη ρυθμίσεων 
που εξυπηρετούν τον εν λόγω σκοπό. 

3. Επειδή, εν όψει των ανωτέρω εκτεθέντων, η Ολο¬ 
μέλεια άγεται, ως προς τον υποβληθέντα προς έγκριση 
Κανονισμό, στην κρίση ότι οι προτεινόμενες ρυθμίσεις, 
ως έχουν, δεν προκαλούν παρατηρήσεις και πρέπει να 
εγκριθούν. Επισημαίνεται, όμως, ότι, για τους εκτεθέ- 
ντες στην σκέψη 2 λόγους, πρέπει να περιληφθούν στον 
υπό έγκριση Κανονισμό οι ρυθμίσεις που προτείνονται 
στο ανωτέρω με αριθμ. 4850/13-12-2012 υπόμνημα της 
Γενικής Επιτρόπου της Επικρατείας των Τακτικών Διοι¬ 
κητικών Δικαστηρίων, οι σχετικές με α) τον καθ’ υπέρ¬ 
βαση προσδιορισμό ομοίων υποθέσεων, β) την αναβολή 
υποθέσεων λόγω αποχής δικηγόρων ή για αντίστοιχες 
αιτίες και την δυνατότητα ορισμού εμβόλιμων δικασίμων 
και γ) τον υπολογισμό των υποθέσεων σε επιγενόμενη 
χρέωση σε περίπτωση μη συμμετοχής δικαστή σε μία 
δικάσιμο. 

Διά ταύτα 

Εγκρίνει τον εισαγόμενο με την απόφαση 11/2012 της 
Ολομέλειας των Δικαστών του Διοικητικού Πρωτοδι¬ 
κείου Λαμίας νέο Κανονισμό Εσωτερικής Υπηρεσίας 
του δικαστηρίου, και αναπέμπει την απόφαση στο αυτό 
όργανο προς συμπλήρωση, κατά το σκεπτικό. 

Κρίθηκε και αποφασίσθηκε στην Αθήνα στις 22 Ια¬ 
νουάριου 2013. 

Ο Πρόεδρος 

ΚΩΣΤΑΝΤΙΝΟΣ ΜΕΝΟΥΔΑΚΟΣ 
-♦- 

Αριθμ. απόφ. 6/2013 (2) 

Έγκριση των υπ’ αριθμ. 2/2012, 2/2012 και 4/2012 αποφά¬ 
σεων της Ολομελείας των Διοικητικών Εφετείων Πα- 
τρών, Πειραιώς και Ιωαννίνων, αντιστοίχως. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα στις 22 Ιανουαρίου 2013, ημέρα Τρίτη και ώρα 
17:00 συνήλθε στο κατάστημα του Συμβουλίου της Επι¬ 
κράτειας και στην αίθουσα διασκέψεων της Ολομελείας 
αποτελούμενο από τα μέλη του: Κ. Μενουδάκο, Πρόε¬ 
δρο του Συμβουλίου της Επικρατείας, Αθ. Ρόντο, Αικ. 
Συγγούνα, Αν. Γκότση, Ειρ. Σαρπ, Ν. Ρόζο, Χρ. Ράμμο, 
Ν. Μαρκουλάκη, Μ. Καραμανώφ, Μ. Βηλαρά, I. Μαντζου- 
ράνη, Αικ. Σακελλαροπούλου, Αικ. Χριστοφορίδου, 
Δ. Σκαλτσούνη, Α. Γ. Βώρο, Μ. Γκορτζολίδου, Ε. Νίκα, 


I. Γράβαρη, Ε. Αντωνόπουλο, Σ. Μαρκάτη, Α. Ντέμσια, 
Φ. Ντζίμα, Σ. Χρυσικοπούλου, Η. Τσακόπουλο. Μ. Σταμα- 
τελάτου, Μ. Παπαδοπούλου, Β. Αραβαντινό, Δ. Κυριλλό- 
πουλο, Α. Καλογεροπούλου, Ε. Κουσιουρή, Ο. Ζύγουρα, 
Β. Ραφτοπούλου, Κ. Κουσούλη, Κ. Φιλοπούλου, Θ. Αραβά- 
νη, Κ. Πισπιρίγκο, Α. Χλαμπέα, Δ. Μακρή, Μ. Πικραμένο, 
Τ. Κόμβου και Β. Αναγνωστοπούλου-Σαρρή. Τα λοιπά 
μέλη, αν και προσκλήθηκαν, δεν εμφανίσθηκαν, γιατί 
είχαν κώλυμα. Παρέστη επίσης η Γραμματέας Μ. Παπα- 
σαράντη, Προϊσταμένη της Διεύθυνσης της Γραμματείας 
του Συμβουλίου της Επικρατείας. Θέμα της συζήτη¬ 
σης, σύμφωνα με την πρόσκληση του Προέδρου, ήταν 
η έγκριση Κανονισμών Διοικητικών Εφετείων Πατρών, 
Πειραιώς και Ιωαννίνων. 

Το Συμβούλιο ακούσε τον Εισηγητή της υποθέσεως 
Αντιπρόεδρο του Συμβουλίου της Επικρατείας Αθ. Ρό¬ 
ντο. 

Σκέφθηκε κατά το νόμο 

1. Επειδή, κατά το στοιχ. Κ παρ. 1 του άρθρου 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (Κ.Ο.Δ.Κ.Δ.Α.), που κυρώθηκε 
με το άρθρο πρώτο του ν. 1756/1988 (Α' 35), όπως 
ισχύει, «... κάθε δικαστήριο ή εισαγγελία... καταρτί¬ 
ζουν κανονισμό εσωτερικής υπηρεσίας, ο οποίος συ¬ 
μπληρώνεται, τροποποιείται ή αντικαθίσταται, όταν 
επιβάλλεται από υπηρεσιακές ανάγκες», ενώ, κατά 
την παρ. 7 του στοιχ. Α του αυτού άρθρου, όπως η 
παράγραφος αυτή αντικαταστάθηκε με το άρθρο 86 
του V. 4055/2012 (Α' 51), «7. Οι κανονισμοί και οι τρο¬ 
ποποιήσεις τους υποβάλλονται αμέσως στις οικείες 
ολομέλειες των ανώτατων δικαστηρίων, οι οποίες 
έχουν δικαίωμα συμπλήρωσης, τροποποίησης ή ακύ¬ 
ρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέ¬ 
σεων που προσδιορίζονται σε κάθε δικάσιμο. Οι κα¬ 
νονισμοί ισχύουν μόνο μετά την τελική έγκριση τους 
από τις ολομέλειες των ανώτατων δικαστηρίων και 
αφού διαβιβαστούν στον Υπουργό Δικαιοσύνης, Δια¬ 
φάνειας και Ανθρωπίνων Δικαιωμάτων δημοσιεύονται 
στην Εφημερίδα της Κυβερνήσεως.». Με τα έγγραφα 
α) 4292/5-11-2012 του Διοικητικού Εφετείου Πατρών, 
β) 11865/27-11-2012 του Διοικητικού Εφετείου Πειραι¬ 
ώς και γ) 1550/13-12-2012 του Διοικητικού Εφετείου 
Ιωαννίνων υπεβλήθησαν αντιστοίχως στο Συμβούλιο 
της Επικρατείας προς έγκριση, δυνάμει των ανωτέ¬ 
ρω διατάξεων, οι αποφάσεις α) 2/2012 της Ολομέλει¬ 
ας των Δικαστών του Διοικητικού Εφετείου Πατρών, 
β) 2/2012 της Ολομέλειας των Δικαστών του Διοικητι¬ 
κού Εφετείου Πειραιώς και γ) 4/2012 της Ολομέλειας 
των Δικαστών του Διοικητικού Εφετείου Ιωαννίνων, με 
τις οποίες επιχειρείται η τροποποίηση των Κανονισμών 
Εσωτερικής Υπηρεσίας των εν λόγω Δικαστηρίων. Επί 
των προτεινομένων αυτών τροποποιήσεων υπέβαλε 
τα αντίστοιχα με αριθ. 117/10-1-2013, 147/15-1-2013 
και 322/22-1-2013 υπομνήματα η Γ ενική Επίτροπος της 
Επικρατείας των Τακτικών Διοικητικών Δικαστηρίων. 
Ήδη, κατόπιν της από 9-1-2013 προσκλήσεως του Προ¬ 
έδρου του Συμβουλίου της Επικρατείας, εισάγονται 
προς έγκριση από την Ολομέλεια του Συμβουλίου της 
Επικρατείας οι τροποποιήσεις αυτές. 

2. Επειδή, όπως ήδη έγινε δεκτό (Πρακτικά 10,12/2012 
της Ολομέλειας του Συμβουλίου της Επικρατείας σε 
Συμβούλιο), καθ’ ερμηνεία των διατάξεων που μνημο- 

νεύθηκαν στην σκέψη 1, η Ολομέλεια τσυ Συμβουλίου 
της Επικράτειας σε Συμβούλιο, ελέγχοντας υποβαλλό¬ 
μενο προς έγκριση κανονισμό εσωτερικής υπηρεσίας 
τακτικού διοικητικού δικαστηρίου, έχει την αρμοδιότητα, 
χωρίς να υποκαθίσταται στην κρίση των δικαστών της 
ολομέλειας του οικείου δικαστηρίου, να ελέγχει κατά 
πόσο συγκεκριμένες ρυθμίσεις του κανονισμού, και ιδί¬ 
ως αυτές που συνάπτονται με το σκοπό της εύρυθμης 
και αποτελεσματικής λειτουργίας του δικαστηρίου από 
πλευράς ταχείας διεκπεραιώσεως των εισαγόμενων σ’ 
αυτό υποθέσεων, εξυπηρετούν τον εν λόγω σκοπό. Και 
ναι μεν, σε περίπτωση τροποποιήσεως υφισταμένου 
ήδη κανονισμού, ο σχετικός έλεγχος περιορίζεται, κατ’ 
αρχήν, μόνον στις υποβαλλόμενες προς έγκριση τροπο- 
ποιητικές ρυθμίσεις, δεν αποκλείεται, όμως, στο πλαίσιο 
εξετάσεως της συμβατότητας των ρυθμίσεων αυτών 
προς τον ανωτέρω σκοπό, και εν όψει της αναγκαίας 
αλληλεξάρτησης όλων των συναφών ρυθμίσεων ενός 
κανονισμού, να διατυπώνονται από την Ολομέλεια πα¬ 
ρατηρήσεις και για τις λοιπές αυτές συναφείς διατάξεις. 

3. Επειδή, όπως επίσης έγινε δεκτό με τα πρακτικά 
που μνημονεύθηκαν στην προηγούμενη σκέψη, δεν είναι 
επιτρεπτή, κατά την έννοια των αυτών διατάξεων, η 
αντικατάσταση ή τροποποίηση θεσπισμένων ήδη κα¬ 
νονισμών δικαστηρίων, με την εισαγωγή ρυθμίσεων, 
που οδηγούν, αμέσως ή εμμέσως, σε επιβράδυνση του 
ρυθμού εκδικάσεως των υποθέσεων. Κατ’ ακολουθίαν, 
δεν πρέπει να εισάγονται ρυθμίσεις με αντικείμενο την 
μείωση του αριθμού δικασίμων ή του αριθμού των υπο¬ 
θέσεων οι οποίες προσδιορίζονται σε κάθε δικάσιμο, 
καθώς και εκείνων, τις οποίες χρεώνεται κάθε δικαστής. 
Αντιθέτως, ενδείκνυται, έστω και προσωρινά, μέχρι τον 
ουσιώδη περιορισμό της εκκρεμότητας κάθε δικαστη¬ 
ρίου, η αύξηση των ανωτέρω αριθμών. Ο Σύμβουλος 
Κ. Κουσούλης διατύπωσε περαιτέρω την γνώμη ότι, για 
την αποτελεσματικότερη λειτουργία των διοικητικών 
δικαστηρίων, ο καθορισμός ελαχίστου ορίου ατομικής 
απόδοσης των δικαστικών λειτουργών ενδείκνυται να 
εκφράζεται με τη θέσπιση ορίου, το οποίο θα έχει ως 
βάση τη στάθμιση της δυσκολίας των υποθέσεων που 
τους ανατίθενται, και όχι με τη θέσπιση απλού αριθ¬ 
μητικού ορίου. Ειδικότερα ενδείκνυται η θέσπιση, με 
τους οικείους κανονισμούς, συστήματος, σύμφωνα με 
το οποίο ο πρόεδρος που διενεργεί τη χρέωση των 
υποθέσεων θα τις χαρακτηρίζει ανάλογα με το βαθμό 
δυσκολίας τους με βάση ορισμένη κλίμακα (όπως, 1-5). 
Η τελική εκτίμηση του συντελεστή δυσκολίας μπορεί 
να ορίζεται ότι γίνεται μετά την ολοκλήρωση της δια- 
σκέψεως. Σύμφωνα με τα παραπάνω, το ελάχιστο όριο 
απόδοσης κάθε δικαστικού λειτουργού θα ορίζεται ως 
συγκεκριμένο άθροισμα μονάδων σταθμισμένης δυ¬ 
σκολίας των υποθέσεων, τις οποίες δίκασε και όχι ως 
ένα απλό άθροισμα τους, ανεξάρτητα από το βαθμό 
δυσκολίας τους. Συμπληρωματικά ενδείκνυται στους 
κανονισμούς λειτουργίας να θεσπίζονται ως κριτήρια 
προτάξεως εκδικάσεως των υποθέσεων κατά πρώτο 
η παλαιότητα, με βάση το χρόνο κατάθεσης, και κατά 
δεύτερο ο χαρακτήρας τους ως επειγουσών ή μη. 

4. Επειδή, εν όψει των ανωτέρω εκτεθέντων, η Ολομέ¬ 
λεια άγεται στις εξής κρίσεις ως προς τις υποβληθείσες 
προς έγκριση ρυθμίσεις: 

I) Απόφαση 2/2012 της Ολομέλειας των Δικαστών του 
Διοικητικού Εφετείου Πατρών. Με την απόφαση αυτή 


επιχειρείται η αντικατάσταση των άρθρων 2, 3 και 4, πα¬ 
ράγραφοι 6, 7 και 8 του ισχύοντος Κανονισμού Εσωτε¬ 
ρικής Υπηρεσίας του Δικαστηρίου (απόφαση 5/2000 της 
Ολομέλειας των Δικαστών του Δικαστηρίου, Β' 1363), 
που αφορούν, αντιστοίχως, τον καθορισμό των τμημά¬ 
των του δικαστηρίου, τις ημέρες και ώρες συνεδριάσεων 
και τον προσδιορισμό και την χρέωση υποθέσεων. Από 
τις προτεινόμενες ρυθμίσεις, εκείνες των άρθρων 2, 3 
και 4, παράγραφοι 6 και 8, δεν προκαλούν παρατηρήσεις 
και πρέπει να εγκριθούν. 

Με την ρύθμιση της παραγράφου 7 του άρθρου 4 επα¬ 
ναλαμβάνονται εν πολλοίς, με επιμέρους τροποποιήσεις, 
οι υφιστάμενες αντίστοιχες ρυθμίσεις, που προβλέπουν 
την ανάθεση, σε κάθε δικαστή, 90, περίπου, κατ’ ανώτατο 
όριο, υποθέσεων κατ’ έτος, αριθμός που δύναται να προ¬ 
σαυξηθεί σε εξαιρετικές μόνο περιπτώσεις. Δεδομένου, 
όμως, ότι, όπως προκύπτει από τα στοιχεία που εκτί¬ 
θενται στους ετησίως υποβαλλόμενους στο Υπουργείο 
Δικαιοσύνης «πίνακες κίνησης υποθέσεων στα Διοικητι¬ 
κά Δικαστήρια», στο Δικαστήριο αυτό υφίσταται σημα¬ 
ντική εκκρεμότητα (εκκρεμείς υποθέσεις την 31-12-2011 
περίπου 3200, ενώ κατά το αυτό έτος 2011 εξεδόθησαν 
περίπου 600 αποφάσεις), απαιτείται η τροποποίηση του 
υφισταμένου Κανονισμού, με την εισαγωγή ρυθμίσεων 
που να διασφαλίζουν ότι εφεξής ο προσδιορισμός των 
υποθέσεων ανά δικάσιμο και η συνακόλουθη χρέωση 
των δικαστών θα γίνεται κατά τρόπο ώστε η ανά δι¬ 
καστή ετήσια χρέωση να μην είναι κατώτερη από 120 
υποθέσεις, στις οποίες συμπεριλαμβάνονται οι αποφά¬ 
σεις επί αιτήσεων ασφαλιστικών μέτρων, όχι, όμως, οι 
αποφάσεις αναστολών ή σε διαδικασία σε Συμβούλιο 
(Πρακτικά 10, 12/2012 της Ολομέλειας του Συμβουλίου 
της Επικρατείας σε Συμβούλιο). Επισημαίνεται, επίσης, 
ότι τα εν λόγω θεσπιζόμενα όρια πρέπει να τηρούνται 
απαρέγκλιτα, εν όψει του γεγονότος ότι, όπως προ¬ 
κύπτει από το υπ’ αριθμ. 4885/14-12-2012 έγγραφο του 
Προϊσταμένου Προέδρου του Δικαστηρίου αυτού, κατά 
το έτος 2011 δημοσιεύθηκαν, με εισήγηση κάθε εφέτη, 
56 μόνον αποφάσεις κατά μέσο όρο. Πρέπει, επίσης, 
να περιληφθούν στον υπό τροποποίηση Κανονισμό οι 
ρυθμίσεις που προτείνονται στο ανωτέρω με αριθμ. 117/ 
10-1-2013 υπόμνημα της Γενικής Επιτρόπου της Επικρά¬ 
τειας των Τακτικών Διοικητικών Δικαστηρίων, οι σχε¬ 
τικές με α) τον καθ’ υπέρβαση προσδιορισμό ομοίων 
υποθέσεων, β) την αναβολή υποθέσεων λόγω αποχής 
δικηγόρων ή για αντίστοιχες αιτίες και την δυνατότη¬ 
τα ορισμού εμβόλιμων δικασίμων, γ) υπολογισμό των 
υποθέσεων σε επιγενόμενη χρέωση σε περίπτωση μη 
συμμετοχής δικαστή σε μία δικάσιμο και δ) την εκδί¬ 
καση αιτήσεων αναστολής και αιτήσεων ασφαλιστικών 
μέτρων κατά τον χρόνο λειτουργίας των Τμημάτων Δι¬ 
ακοπών. 

II. Απόφαση 2/2012 της Ολομέλειας των Δικαστών του 
Διοικητικού Εφετείου Πειραιώς. Με την απόφαση αυτή 
επιχειρείται η αντικατάσταση διαφόρων διατάξεων του 
Κανονισμού Εσωτερικής Υπηρεσίας του Δικαστηρίου, 
όπως ισχύει μετά από αλλεπάλληλες τροποποιήσεις 
(τελευταία η απόφαση 2/2011 της Ολομέλειας των Δι¬ 
καστών του Δικαστηρίου, Β' 62/2012), που αφορούν τον 
αριθμό των Τμημάτων του Δικαστηρίου, τις ημέρες συ¬ 
νεδριάσεων και άλλα, λεπτομερειακού χαρακτήρα, ζητή¬ 
ματα. Οι προτεινόμενες αυτές ρυθμίσεις δεν προκαλούν 
παρατηρήσεις και πρέπει να εγκριθούν. Επισημαίνεται, 

όμως, ότι, για τους εκτεθέντες στις σκέψεις 2 και 3 
λόγους, πρέπει να περιληφθούν στον υπό τροποποίηση 
Κανονισμό οι ρυθμίσεις που προτείνονται στο ανωτέρω 
με αριθμ. 147/15-1-2013 υπόμνημα της Γενικής Επιτρόπου 
της Επικράτειας των Τακτικών Διοικητικών Δικαστηρίων, 
οι σχετικές με α) τον καθ’ υπέρβαση προσδιορισμό ομοί- 
ων υποθέσεων, β) την αναβολή υποθέσεων λόγω αποχής 
δικηγόρων ή για αντίστοιχες αιτίες και την δυνατότητα 
ορισμού εμβόλιμων δικασίμων και γ) τον υπολογισμό 
των υποθέσεων σε επιγενόμενη χρέωση σε περίπτωση 
μη συμμετοχής δικαστή σε μία δικάσιμο. 

III. Απόφαση 4/2012 της Ολομέλειας των Δικαστών 
του Διοικητικού Εψετείου Ιωαννίνων. Με την απόφαση 
αυτή, που εξεδόθη κατόπιν της μη εγκρίσεως από την 
Ολομέλεια του Συμβουλίου της Επικρατείας σε Συμ¬ 
βούλιο (αριθ. πρακτικού 10/2012) της επιχειρηθείσης με 
τις αποφάσεις 2/2012 και 3/2011 της Ολομέλειας των 
Δικαστών του εν λόγω Διοικητικού Εφετείου τροπο- 
ποιήσεως του Κανονισμού Εσωτερικής Υπηρεσίας του 
δικαστηρίου, επιχειρείται εκ νέου η τροποποίηση του 
Κανονισμού. Η τροποποίηση αυτή, καθ’ ό μέρος αφορά 
την ρύθμιση του ζητήματος του αριθμού των ανατιθέ¬ 
μενων σε κάθε δικαστή υποθέσεων, ζητήματος για το 
οποίο δεν είχαν εγκριθεί οι αντίστοιχες αρχικώς προτα- 
θείσες ρυθμίσεις, δεν προκαλεί παρατηρήσεις και πρέ¬ 
πει να εγκριθεί. Στο υποβληθέν κείμενο του άρθρου 3 
παράγραφος 7 του Κανονισμού, στην πρόταση «...μέχρι 
έως και το 1/3...» πρέπει να απαλείφθούν οι λέξεις «έως 
και». Επισημαίνεται, όμως, ότι, για τους εκτεθέντες στις 
σκέψεις 2 και 3 λόγους, πρέπει να περιληφθούν στον 
υπό τροποποίηση Κανονισμό οι ρυθμίσεις που προτεί- 


νονται στο ανωτέρω με αριθμ. 322/22-1-2013 υπόμνημα 
της Γ ενικής Επιτρόπου της Επικρατείας των Τ ακτικών 
Διοικητικών Δικαστηρίων, οι σχετικές με α) τον υπο¬ 
λογισμό των υποθέσεων σε επιγενόμενη χρέωση σε 
περίπτωση μη συμμετοχής δικαστή σε μία δικάσιμα 
και β) την εκδίκαση αιτήσεων αναστολής και αιτήσεων 
ασφαλιστικών μέτρων κατά τον χρόνο λειτουργίας των 
Τμημάτων Διακοπών. 

Διά ταύτα 

Εγκρίνει εν μέρει τις εισαγόμενες με την απόφαση 
2/2012 της Ολομέλειας των Δικαστών του Διοικητικού 
Εφετείου Πατρών τροποποιήσεις του Κανονισμού Εσω¬ 
τερικής Υπηρεσίας του δικαστηρίου, και αναπέμπει την 
απόφαση στο αυτό όργανο προς τροποποίηση και συ¬ 
μπλήρωση, κατά το σκεπτικό. 

Εγκρίνει τις εισαγόμενες με την απόφαση 2/2012 της 
Ολομέλειας των Δικαστών του Διοικητικού Εφετείου 
Πειραιώς τροποποιήσεις του Κανονισμού Εσωτερικής 
Υπηρεσίας του δικαστηρίου, και αναπέμπει την από¬ 
φαση στο αυτό όργανο προς συμπλήρωση, κατά τσ 
σκεπτικό. 

Εγκρίνει τις εισαγόμενες με την απόφαση 4/2012 της 
Ολομέλειας των Δικαστών του Διοικητικού Εφετείου 
Ιωαννίνων τροποποιήσεις του Κανονισμού Εσωτερικής 
Υπηρεσίας του δικαστηρίου, και αναπέμπει την από¬ 
φαση στο αυτό όργανο προς συμπλήρωση, κατά τσ 
σκεπτικό. 

Κρίθηκε και αποφασίσθηκε στην Αθήνα στις 22 Ια¬ 
νουάριου 2013. 

Ο Πρόεδρος 

ΚΩΝΣΤΑΝΤΙΝΟΣ ΜΕΝΟΥΔΑΚΟΣ 

